แบบรายงานการตรวจราชการและนิเทศงานกรณีปกติ รอบที่ 1 ปีงบประมาณ พ.ศ. 2562

เขตสุขภาพที่ 1 จังหวัดแพร่ ระหว่างวันที่ 27-28 กุมภาพันธ์ 2562 และวันที่ 1 มีนาคม 2562

คณะที่ 2 การพัฒนาระบบบริการสุขภาพ

ประเด็น Primary Care

KPI : 12) ร้อยละของ รพ.สต. ที่ผ่านเกณฑ์การพัฒนาคุณภาพ รพ.สต. ติดดาว

* **สถานการณ์**

หน่วยบริการสาธารณสุขในจังหวัดแพร่ ประกอบด้วย โรงพยาบาลทั่วไป 1 แห่ง โรงพยาบาลชุมชน 7 แห่ง โรงพยาบาลส่งเสริมสุขภาพตำบล 119 แห่ง สถานบริการสาธารณสุขชุมชน (สสช.) 2 แห่ง ศูนย์สุขภาพชุมชนเมือง 1 แห่ง ศูนย์สาธารณสุขชุมชน 1 แห่ง โดยจังหวัดแพร่ มีกลไกสนับสนุนการพัฒนา รพ.สต. ที่เน้นพัฒนาศักยภาพของพี่เลี้ยง (Facilitator and Coaching) เพื่อให้ต่อยอดการพัฒนาและนำองค์ความรู้ลงสู่การปฏิบัติในพื้นที่ตามบริบท นอกจากนี้ ยังมีการนิเทศ ติดตาม เยี่ยมเสริมพลัง และประเมินรับรอง รพ.สต.ติดดาว บูรณาการร่วมกับการติดตามประเมินของการตรวจราชการจังหวัด ในปี 2562 จังหวัดแพร่ กำหนดเป้าหมายการพัฒนาคุณภาพ รพสต.ติดดาว ระดับ 5 ดาว ร้อยละ 60 มีเป้าหมายการผ่านเกณฑ์มาตรฐานปี 2562 จำนวน 72 แห่ง (เพิ่มจากเดิม 24 แห่ง) และเป้าหมาย รพ.สต.ระดับ 4 ดาวทุกแห่ง

* **การดำเนินงาน/ผลการดำเนินงานตามมาตรการสำคัญ**

มาตรการ/กลวิธีสำคัญ

- การพัฒนาเสริมสมรรถนะบุคลากร และส่งบุคลากรเข้ารับการอบรมครู ก การพัฒนาคุณภาพ รพ.สต.ติดดาว จากกระทรวงปี 2562 จำนวน 5 คน อบรมครู ข ระดับเขตจำนวน 8 คน ประชุมชี้แจงเกณฑ์มาตรฐานการพัฒนา รพ.สต. ในทีมพี่เลี้ยงระดับอำเภอ จำนวน 40 คนและชี้แจงเกณฑ์ให้เจ้าหน้าที่ รพ.สต.ทุกแห่ง

- การจัดทำแผนการพัฒนาในระดับพื้นที่โดยทีมพี่เลี้ยงช่วยให้คำแนะนำและเป็นที่ปรึกษา

- การประเมินตนเองของ รพ.สต. เพื่อวิเคราะห์หาส่วนขาดในการพัฒนาคุณภาพหน่วยบริการตามเกณฑ์ รพ.สต.ติดดาว ที่กำหนด คือ 5 ดาว 5 ดี ประกอบด้วย บริหารดี ประสานงานดีภาคีมีส่วนร่วม บุคลากรดี บริการดี และประชาชนมีสุขภาพดี

- การพัฒนา การเยี่ยมเสริมพลัง และการประเมินร่วมโดยทีมระดับอำเภอ และจังหวัด

- การแลกเปลี่ยนเรียนรู้ บูรณาการร่วมกับคณะกรรมการพัฒนาคุณภาพชีวิตระดับอำเภอ และคลินิกหมอครอบครัว

ผลการดำเนินงาน ผลการดำเนินงานสะสมมาตั้งแต่ปี 2560 - 2561 มี รพ.สต.ติดดาว ผ่านเกณฑ์ ดังนี้

- รพ.สต.ติดดาว ระดับ 5 ดาว จำนวน 48 แห่ง (ร้อยละ 40.34)

- รพ.สต.ติดดาว ระดับ 4 ดาว จำนวน 47 แห่ง (ร้อยละ 39.50)

- รพ.สต.ติดดาว ระดับ 3 ดาว จำนวน 24 แห่ง (ร้อยละ 20.17)

* **Small Success**

|  |  |  |  |  |
| --- | --- | --- | --- | --- |
| มาตรการ | Essential Task | | | |
| 3 เดือน | 6 เดือน | 9 เดือน | 12 เดือน |
| สนับสนุน  การพัฒนาคุณภาพ  รพ.สต. | \*มีคณะกรรมการพัฒนาคุณภาพ รพ.สต.  \*ประชุมชี้แจงและสร้างความเข้าใจในการใช้เกณฑ์พัฒนาคุณภาพ รพ.สต. ในทางเดียวกัน  \*พัฒนาทีม ครู ก ครู ข เพื่อช่วยขับเคลื่อนและเป็นพี่เลี้ยงในอำเภอ  \*กำหนดเป้าหมาย  รพ.สต.ติดดาว | \*มีการประเมินตนเอง (Self-Assessment) โดยใช้แนวทาง รพ.สต.ติดดาว  \*ทีมพี่เลี้ยงในระดับอำเภอพัฒนาทีม ครู ค  \*ทีมจังหวัดลงเยี่ยมเสริมพลังและประเมิน รพ.สต.ติดดาว | \*นิเทศ ติดตาม และเสริมพลัง  \*ติดตามผลลัพธ์ทางสุขภาพการขับเคลื่อนอย่างมีส่วนร่วมตามปัญหาพื้นที่ | \*ร้อยละของจำนวน รพ.สต. ผ่านเกณฑ์ระดับ 5 ดาว  (> 60%) |

* **สรุปประเด็นสำคัญที่เป็นความเสี่ยงต่อการทำให้การขับเคลื่อนนโยบายหรือการดำเนินงานไม่ประสบความสำเร็จ (Key Risk Area/ Key Risk Factor) ซึ่งได้จากการวินิจฉัย ประมวล วิเคราะห์ สังเคราะห์ จากการตรวจติดตาม**

- การมุ่งให้ผ่านเกณฑ์มากกว่าการเรียนรู้และพัฒนา

- การสนับสนุนจากโรพยาบาลแม่ข่ายทั้งด้านบริหาร บริการ วิชาการ

- ศักยภาพของทีมพี่เลี้ยง/ประเมินในทุกระดับ

* **ข้อเสนอแนะต่อนโยบาย /ต่อส่วนกลาง / ต่อผู้บริหาร / ต่อระเบียบ กฎหมาย**

- ควรบูรณาการเกณฑ์การพัฒนาคุณภาพต่างๆ ให้สอดคล้องกับเกณฑ์การพัฒนา รพ.สต.ติดดาว

- การพัฒนา รพ.สต. ยังคงมีหลายเกณฑ์และมาตรฐานที่ มีความซ้ำซ้อนเพิ่มภาระงาน ความซ้ำซ้อนของการประเมิน ควรบูรณาการเกณฑ์การพัฒนาคุณภาพของหน่วยงาน/กรม กองต่างๆกับเกณฑ์การพัฒนา รพ.สต. ติดดาว

ผู้รายงาน นายสิทธิศักดิ์ สิริภัทรชัย

นักวิชาการสาธารณสุขชำนาญการ

กลุ่มงานพัฒนาคุณภาพและรูปแบบบริการ

สำนักงานสาธารณสุขจังหวัดแพร่

มือถือ 062 - 2644165

E-mail : sittisak.sit@gmail.com